ནང་པའི་གཞུང་ལུགས་ལས་དྲངས་པའི་བསམ་སྒོམ་གྱི་ཉམས་ལེན།དཔེར་ན།ཞི་གནས་དང་ལྷག་མཐོང་གི་སྒོམ་དང་།ཡང་ན་བློ་སྦྱོང་གི་ཐབས་ལམ་བརྒྱུད་ནས་སྐྱེ་བའི་བྱམས་པ་དང་སྙིང་རྗེ་སོགས་ནི་ཚན་རིག་པ་རྣམས་ལ་ཀླད་པའི་འགྲོ་ལུགས་ལ་བརྟག་དཔྱད་བྱེད་པའི་ནང་དང་ཞེན་ཆེ་བའི་བརྗོད་གཞི་གཅིག་ཆགས་ཡོད།གཏམ་བཤད་འདི་ནས་ལྗང་གཞོན་གསར་དུ་བཞད་པའི་བསམ་སྒོམ་དང་འབྲེལ་བའི་དབང་རྩ་ཚན་རིག་གི་ཞིང་སའི་ནང་ཉེ་དུས་འཚོལ་རྙེད་སྐོར་གྱི་སྤྱི་བཤད་ངོ་སྤྲོད་བྱེད་རྒྱུ་དང་།དེས་བསམ་སྒོམ་གྱི་ཉམས་ལེན་སྣ་ཚོགས་པའི་ནང་ཀླད་པའི་ཐོག་ཤུགས་རྐྱེན་ཇི་ཡོད་ཐད་ཚན་རིག་གི་བརྟག་དཔྱད་ལ་དོ་ཁུར་བྱེད་ཀྱི་ཡོད།ང་ཚོས་འདས་པའི་བགྲང་བྱ་བཅུའི་ནང་ཀླད་པའི་པར་ལེན་གྱི་སློབ་སྦྱོང་ཐོག་བསྐྱར་ཞིབ་མདོར་ཙམ་བྱེད་རྒྱུ་དང་།དེས་བསམ་སྒོམ་གྱི་ཉམས་ལེན་ཁག་ནས་ཀླད་པའི་ཆགས་བཀོད་དང་དེའི་བྱེད་ལས་ཐོག་དངོས་སུ་འགྱུར་བ་གཏོང་བ་སྟོན་གྱི་ཡོད།ད་ལྟ་བར་གྱི་ཉམས་ཞིབ་ཁ་ཤས་ལས་སྒོམ་སྒྲུབ་ཉམས་ལེན་ཡུན་རིང་སྐྱོང་མཁན་རྣམས་སྒོམ་སྒྲུབ་མ་བྱེད་མཁན་དང་བསྡུར་ན།ཉམས་ལེན་པ་ཚོའི་ཀླད་པའི་ཆགས་རིམ་གྱི་གནས་བྱེ་བྲག་པ་འགའ་དང་ཀླད་པའི་བྱེད་ལས་ཀྱི་བཀོད་པ་གཉིས་ཀའི་ཆ་ནས་མི་འདྲ་བ་ཡོད་པ་སྟོན་གྱི་ཡོད།ལྷག་དོན་དུ་སྒོམ་ཉམས་ལེན་གྱི་སྦྱོང་བརྡར་ནང་ཐོག་མར་ཞུགས་པ་ནས་ཟླ་ཤས་སམ་དུས་ཚོད་ཐུང་ངུ་ཙམ་གྱི་རྗེས་ལའང་ཀླད་པའི་ནང་འགྱུར་བ་ཐེབས་པ་ནི་ཁུངས་སྐྱེལ་འཕེར་ངེས་ཡོད།མདོར་ན།ཉམས་ཞིབ་འདི་དག་ནས་ང་ཚོའི་སྤྱི་བཏང་གི་ལྟ་ཚུལ་ནང་བསམ་སྒོམ་ཉམས་ལེན་གྱིས་ཀླད་པའི་ནང་ཤུགས་རྐྱེན་བྱེད་པ་དེ་དགོས་དོན་ལྟར་ཚད་འཇལ་ཐུབ་རུང་ཡིན་པ་སྟོན་གྱི་ཡོད།ཉམས་ཞིབ་འདིར་ཀླད་པའི་བྱ་བ་ཇི་ལྟར་བྱེད་པ་དང་།དེ་ཇི་ལྟར་སྦྱོང་བརྡར་བྱེད་ཚུལ་གྱི་ཤེས་རྟོགས་ཐད་བསྟན་དོན་རྒྱ་ཆེ་ཡོད།